দীর্ঘমেয়াদী বিভবীকরণের আগে প্রেরক স্নায়ু সময় প্রাপককে বারবার নিউরোট্রান্সমিটার সংকেত পাঠায়। একই সিনাপ্সে বেশ কয়েকবার সংকেত বিনিময়ের একটা পর্যায়ে প্রেরককে বাড়তি নিউরোট্রান্সমিটার না পাঠালেও প্রাপক অধিক পরিমাণে উদ্দীপিত হয়। উদ্দীপ্ত প্রাপক স্নায়ু তখন উচ্চ-বিভবে তড়িৎ-রাসায়নিক সংকেত দেয়া শুরু করে। এ অবস্থাকেই বলে দীর্ঘ-মেয়াদী বিভবীকরণ। এটা অনেকটা ক্ষুদেবার্তার অর্ধপরিচিত প্রেরকের সাথে ভালো সম্পর্ক তৈরি করার মতো। বার্তাপ্রেরককে আগের মতো অধিক হারে ক্ষুদেবার্তা পাঠাতে হচ্ছে না। অথচ তার সাথে পারস্পরিক যোগাযোগ অনেক সহজ ও সাবলীল হয়ে গেছে। আপনি হয়তো বার্তাপ্রেরককে আপনার ফোনের যোগাযোগের তালিকায় যুক্ত করে নেবেন যাতে পরবর্তী যোগাযোগ আরো সহজ হয়। ঠিক তেমনই মস্তিষ্ক দীর্ঘ-মেয়াদী-বিভবীকরণের মাধ্যমে দৃঢ় সিন্যাপ্স-যোগাযোগ তৈরি করে। নির্দিষ্ট স্মৃতি স্মরণ করা নির্ভর করবে সিন্যাপ্সের দীর্ঘমেয়াদী সংযোগের উপর। বিপরীতভাবে, আপনি যদি বার্তাপ্রেরকের সাথে কথা না বলেন, আপনাদের মধ্যে সম্পর্ক আরো ক্ষীণতর হয়ে যাবে।